
J e g y z ő k ö n y v

Készült: Halásztelek Város Önkormányzat Képviselő-testület 2012. június 28-án, 17,00 órakor megtartott ülésén.

Az ülés helye: Hunyadi Mátyás ÁMK Liszt Ferenc Hangversenyterem (2314 Halásztelek, Somogyi B. u. 50-52.)

Jelen vannak: Szentgyörgyi József polgármester, Szabó Tibor alpolgármester, Erdődi Sándorné, Igaz László Tibor, Lengyel Izabella, Papp Kornél, Stefanik Zsolt, Tóth Endre Attila, Végváriné Nyíri Lídia képviselők 
Megjelent meghívottak: Baloghné dr. Nagy Edit jegyző, Csillag Erika igazgatási irodavezető, Orsós Éva adó- és pénzügyi irodavezető, Tóth Viktor műszaki irodavezető, Urbán Miklósné óvodavezető 
Szentgyörgyi József köszönti a testületi ülésen megjelenteket. Megállapítja, hogy a testület 9 fővel határozatképes. Megkérdezi, ki jelentkezik jegyzőkönyv hitelesítőnek. Megállapítja, hogy Szabó Tibor és Stefanik Zsolt jelentkezik. Kéri a testület tagjait, szavazzanak a jegyzőkönyv-hitelesítők személyéről. Megállapítja, hogy a testület egyhangúlag elfogadta a jegyzőkönyv-hitelesítőket. Ismerteti, a napirendek megegyeznek a meghívóban jelzettekkel, illetve kiegészül a Fővárosi Vízművek Zrt.-vel kötött Együttműködési Megállapodás módosításra vonatkozó előterjesztéssel, melyet javasol első napirendi pontként tárgyalni. A napirenddel kapcsolatban kérdés, észrevétel nem lévén szavazásra bocsátja azt. Megállapítja, hogy a testület egyhangúlag elfogadta a napirendet. A napirend előtti beszámolóban a következőkről tájékoztatta a Képviselő-testületet:

-  A Vízművek Zrt. 1,2 millió Ft osztalékot fizetett.
- A műfüves pálya építésére a Képviselő-testület 10,6 mFt-ot különített el, melyből az MLSZ-nek 8 mFt-ot fizettek ki, a pályarendezés, az elektromos bekötés, illetve a murvás tereprendezés kb. 1 mFt volt, továbbá folyamatban van egy pályakezelő eszköz beszerzése, így a testület által meghatározott kereten belül maradnak. A hétvégi Szent László napon a pálya átadásra került, az átadáson az MLSZ részéről Dunai Antal vett részt.

- A nagy melegre való tekintettel az ÁNTSZ hőségriasztást rendelt el, a tovább tájékoztatásról gondoskodtak, illetve hűvös helyiség, illetve riasztó szolgálat kijelölése megtörtént. Probléma ez idáig nem történt. 
- A tegnapi és a mai napon Cegléden voltak, az ÖKOVÍZ Kft.-nél a belépés aláírására.

- A Vízművek taggyűlésére a holnapi napon kerül sor, ahol megtörténik a korábbi beruházók kivásárlása, ezzel kapcsolatban kerül a mai ülésen napirendre a szerződésmódosítás. 

- Az intézményekben a tanévzáró rendezvények, illetve a ballagások rendben megtörténtek. 

- A testület által a Katalin, Szent-Györgyi Albert, illetve Gábor Dénes utcákban kijelölt terület aszfaltozása megtörtént. 
A lejárat határidejű határozatokról az alábbi tájékoztatást adta:
	66/2012.(V.17.) számú Képviselő-testületi határozat
Halásztelek Város Képviselő-testülete a 2011. évi költségvetéséről szóló 4/2011.(III.11.) rendeletét az alábbiak szerint módosítja:

A központosított állami támogatások és egyéb bevételek rendezése miatt a rendelet 3. §-ában megállapított


kiadási főösszeget 


          200 ezer Ft-tal


bevételi főösszeget


          200 ezer Ft-tal

lecsökkenti, és Halásztelek Város Önkormányzata 2011. évi költségvetésének

módosított kiadási főösszegét
1.158.182 ezer Ft-ban, valamint

módosított bevételi főösszegét
1.158.182 ezer Ft-ban

állapítja meg. Elutasítva

	67/2012.(V.17.) számú Képviselő-testületi határozat
Halásztelek Város Képviselő-testülete a 2011. évi költségvetés végrehajtásáról szóló zárszámadást 1.136.221 eFt bevétellel és 1.139.867 eFt kiadással, valamint a mérleg főösszegét 6.327.506 eFt-tal hagyja jóvá. Elutasítva

	68/2012.(V.17.) számú Képviselő-testületi határozat
Halásztelek Város Képviselő-testülete a Halásztelek város rendeleteiben foglalt szabálysértések hatályon kívül helyezéséről szóló rendelettervezet szövegét elfogadja. A rendelet kihirdetésre került.

	69/2012.(V.17.) számú Képviselő-testületi határozat
Halásztelek Város Képviselő-testülete a Polgármesteri Hivatal 2011. évi hatósági munkájáról szóló beszámolót elfogadja. Tudomásul véve.

	70/2012.(V.17.) számú Képviselő-testületi határozat
Halásztelek Város Önkormányzat Képviselő-testülete úgy dönt, hogy a Hunyadi Mátyás Általános Iskola, Gimnázium és Alapfokú Művészetoktatási Intézmény Alapító Okiratát elfogadja. A határozat kiküldésre került.                

	71/2012.(V.17.) számú Képviselő-testületi határozat
Halásztelek Város Önkormányzat Képviselő-testülete úgy dönt, hogy az új közművelődési intézmény székhelyének Halásztelek, Posta köz 1., telephelyének Halásztelek, Erkel Ferenc u. 2-4. kerül meghatározásra.  Tudomásul véve.                    

	72/2012.(V.17.) számú Képviselő-testületi határozat
Halásztelek Város Önkormányzat Képviselő-testülete úgy dönt, hogy az új közművelődési intézményt a „Kovács László Közművelődési Intézmény és Városi Könyvtár”-nak nevezi el. Elutasítva

	73/2012.(V.17.) számú Képviselő-testületi határozat
Halásztelek Város Önkormányzat Képviselő-testülete úgy dönt, hogy az új közművelődési intézményt a „Márai Sándor Közművelődési Intézmény és Városi Könyvtár”-nak nevezi el. Tudomásul véve.

	74/2012.(V.17.) számú Képviselő-testületi határozat
Halásztelek Város Önkormányzat Képviselő-testülete úgy dönt, hogy a Márai Sándor Közművelődési Intézmény és Városi Könyvtár Alapító Okiratát elfogadja. A határozat kiküldésre került.

	75/2012.(V.17.) számú Képviselő-testületi határozat
Halásztelek Város Önkormányzat Képviselő-testülete úgy dönt, hogy a Hunyadi Mátyás Általános Művelődési Központ 2012. június 30-i hatállyal jogutóddal, különválással megszünteti, az ehhez szükséges Megszüntető Okiratot elfogadja. A határozat kiküldésre került.

	76/2012.(V.17.) számú Képviselő-testületi határozat
Halásztelek Város Önkormányzat Képviselő-testülete úgy dönt, hogy  – elfogadva az Oktatási, Kulturális, Sport és Társadalmi Kapcsolatok Bizottság 27/2012.(V.16.) számú határozatát – úgy dönt, hogy az előterjesztés 2. é 3. határozati javaslatát kiegészíti az alábbiak szerint:

„… Alapító Okiratát 2012. július 1-i hatályba lépéssel elfogadja, egyúttal intézkedik az intézményvezetői álláshely pályáztatással történő betöltéséről.” Tudomásul véve.

	77/2012.(V.17.) számú Képviselő-testületi határozat
Halásztelek Város Képviselő-testülete a Hunyadi Mátyás Általános Iskola, Gimnázium és Alapfokú Művészetoktatási Intézmény Alapító Okiratát 2012. július 1-i hatályba lépéssel elfogadja, egyúttal intézkedik az intézményvezetői álláshely pályáztatással történő betöltéséről. Tudomásul véve. Pályázati kiírás tárgyalása a mai testületi ülésen.

	78/2012.(V.17.) számú Képviselő-testületi határozat
Halásztelek Város Képviselő-testülete a Márai Sándor Közművelődési Intézmény és Városi Könyvtár Alapító Okiratát 2012. július 1-i hatályba lépéssel elfogadja, egyúttal intézkedik az intézményvezetői álláshely pályáztatással történő betöltéséről. Tudomásul véve. Pályázati kiírás tárgyalása a mai testületi ülésen.

	79/2012.(V.17.) számú Képviselő-testületi határozat
Halásztelek Város Önkormányzatának Képviselő-testülete felhatalmazza Szentgyörgyi József polgármestert, hogy Kalapács Imre önálló bírósági végrehajtó előtt 217.AV.0801/2009/169 számon és 217.AV.0801/2009/168 számon folyamatban lévő végrehajtási ügyekben,  a 2314 Halásztelek, 3771 hrsz.-ú 768 m2 –es természetben Szilárd Leó utca 2. szám alatti, illetve a 2314 Halásztelek, 3761 hrsz.-ú 764 m2 nagyságú  természetben a Bolyai János u. 1. szám alatt lévő ingatlanokra, vételi ajánlatot tegyen. A vételi ajánlatot legfeljebb a kikiáltási ár 50%-ának megfelelő összegben, vagyis a 3771 hrsz.-ú telek esetén 4.225.000.- Ft, a 3761 hrsz.-ú telek esetében 4.200.000.- Ft. Árverés megtörtént. Eredménytelen. Adós tartozását megfizette.

	80/2012.(V.17.) számú Képviselő-testületi határozat
Halásztelek Város Önkormányzatának Képviselő-testülete úgy dönt, hogy a nem tervezett parkolási bevételekből bejövő 5,4 millió forintot átcsoportosítja a HATE Kft-nek átadott pénzügyi támogatásba, amelyet a Diófasor utca végének, valamint a Katalin utca – Gábor Dénes utca – Szent-Györgyi Albert utca már beépített szakaszának felületi zárására fordít. A pénzösszeg átcsoportosítása megtörtént.

	81/2012.(V.17.) számú Képviselő-testületi határozat
Halásztelek Város Önkormányzatának Képviselő-testülete az ELOHIM Kft. 2011. évi tevékenységéről szóló beszámolót elfogadja. Határozat megküldésre került.

	82/2012.(V.17.) számú Képviselő-testületi határozat
Halásztelek Város Képviselő-testülete úgy dönt, hogy a Tököl és Térsége Szennyvíztisztító Önkormányzati Társulás 2011. évi pénzügyi beszámolóját elfogadja. Határozat megküldésre került.

	83/2012.(V.17.) számú Képviselő-testületi határozat
Halásztelek Város Képviselő-testülete úgy dönt, hogy a Tököl és Térsége Szennyvíztisztító Önkormányzati Társulás 2011. évi közbeszerzési beszámolóját elfogadja. Határozat megküldésre került.

	84/2012.(V.17.) számú Képviselő-testületi határozat
Halásztelek Város Önkormányzatának Képviselő-testülete támogatja a Tündérkert Óvoda mindkét telephelyét érintő, az Új Széchenyi Terv, Társadalmi Megújulás Operatív Program keretén belül kiírásra került TÁMOP-3.1.11-12/1 azonosító számú, Óvodafejlesztés című pályázati felhívás alapján a pályázati dokumentáció elkészítését, valamint felhatalmazza a Polgármestert a pályázati dokumentáció adatlapjainak és kapcsolódó dokumentumainak aláírására és benyújtására. A Közreműködő Szervezet 2012.06.13.-i tájékoztatása alapján, a pályázatokat csak 2012.07.16. – 2012.08.17-ig lehet benyújtani. Jelenleg pályázati feltöltő programot még nem aktiváltak. A Hivatal és az Intézmény munkatárasai figyelik a pályázatot.


Napirend 1. pontja:

Fővárosi Vízművek Zrt.-vel kötött Együttműködési Megállapodás módosítása

Előterjesztő: Szentgyörgyi József polgármester
Szentgyörgyi József elmondja, a Suez-t és az RWE-t kivásárolja a főváros. Az 1999-ben kötött szerződés 25 évre szól, a koncessziós szerződés idejéig. A szerződés azért kerül módosításra, mert a koncessziós szerződés megszűnik, de az önkormányzat szerződése jogfolytonos marad a kitűzött határidőig. Kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a pénzügyi bizottság 5 igen szavazattal javasolja a Képviselő-testületnek az Együttműködési Megállapodás módosításának elfogadását.

89/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete a Fővárosi Vízművek Zrt.-vel kötött Együttműködési Megállapodás módosítását elfogadja.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Napirend 2. pontja:

2012. évi költségvetési rendelet I. számú módosítása

Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság döntését.
Lengyel Izabella ismerteti, a pénzügyi bizottság 5 igen szavazattal javasolja a Képviselő-testületnek a költségvetési rendelet módosításának elfogadását.
Szentgyörgyi József kérdés, hozzászólás nem lévén szavazásra bocsátja a módosítást.

90/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete a központosított állami támogatások és egyéb bevételek rendezése miatt a rendelet 3. §-ában megállapított


kiadási főösszeget 


       5.400 ezer Ft-tal


bevételi főösszeget


     57.864 ezer Ft-tal

megemeli, és Halásztelek Város Önkormányzata 2012. évi költségvetésének


módosított kiadási főösszegét
1.070.991 ezer Ft-ban, valamint


módosított bevételi főösszegét
1.005.975 ezer Ft-ban,


a költségvetési hiányt

     65.016 ezer Ft-ban 
állapítja meg.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Halásztelek Város Önkormányzatának

11/2012.(VI.29.)számú 

R E N D E L E T E

a 2012. évi költségvetésről szóló 5/2012.(III.09.)számú rendelet módosításáról

9 igen

0 nem

0 tartózkodás




m e g a l k o t v a

Napirend 3. pontja:

2011. évi költségvetési rendelet V. számú módosítása

Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella elmondja, a bizottság 26-án, kedden tárgyalt egy bizonyos módosítást, illetve egy bizonyos 2011. évi beszámolót. Ezzel szemben, a tegnapi napon 16,00 óra után érkezett a 2011. évi költségvetés beszámolójával kapcsolatos módosított előterjesztés, illetve a mai napon 9,00 óra után érkezett az V. számú módosítással kapcsolatos módosított előterjesztés. Emlékeztet arra, amikor a testület megalakult és felálltak a bizottságok, akkor azt kérték a hivataltól, hogy 168 órával előbb kapják meg az előterjesztéseket. Ez a 168 óra most 24, illetve 8 órára csökkent le, így részint nagyon kevés idő állt rendelkezésre az anyag áttanulmányozására, részint pedig továbbra is hibákat talál. Bízik abban, hogy Polgármester úr felé egy-két héten belül be tudja terjeszteni az ezzel kapcsolatos elképzelését. Véleménye szerint a módosított előterjesztésről nem tudnak most dönteni. Kérdezi, lehet-e a pénzügyi bizottság összehívása nélkül a testület elé terjeszteni. Ismerteti a pénzügyi bizottság keddi döntését.
Szentgyörgyi József közli, Irodavezető asszony nagyrészt a pénzügyi bizottság ülésén kapott írásos észrevételekre reagált, azzal a szándékkal, hogy eloszlassa a kételyeket és meggyőzze a képviselőket. Leszögezi, három lehetőségük van. Az első, hogy leveszik napirendről. A második, hogy szünetet rendel el, mely alatt lehetőség nyílik az anyag áttanulmányozására. A harmadik, megszavaztatja a bizottsági döntéseket, annak ellenére, hogy módosult az előterjesztés és értelemszerűen a bizottság majd megtárgyalja az új anyagot. Jelzi, legkorábban augusztus elején tud rendkívüli testületi ülést összehívni, illetve július 6-áig van rá lehetőség. 

Lengyel Izabella véleménye szerint szavazni kellene a pénzügyi bizottság keddi döntéseiről, és alkalmasint napirendre tűzni a módosított előterjesztést. 
Szentgyörgyi József kéri Elnök asszonyt, ismertesse a pénzügyi bizottság döntését.

Lengyel Izabella ismerteti, a bizottság 1 igen, 3 nem és 1 tartózkodás mellett elutasította a módosítás elfogadását.

Szentgyörgyi József kérdés, hozzászólás nem lévén szavazásra bocsátja a 2011. évi költségvetés módosítására vonatkozó javaslatot.

91/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete a központosított állami támogatások és egyéb bevételek rendezése miatt a rendelet 3. §-ában megállapított


kiadási főösszeget 


          200 ezer Ft-tal


bevételi főösszeget


          200 ezer Ft-tal

lecsökkenti, és Halásztelek Város Önkormányzata 2011. évi költségvetésének


módosított kiadási főösszegét
1.158.182 ezer Ft-ban, valamint


módosított bevételi főösszegét
1.158.182 ezer Ft-ban

állapítja meg..

Határidő: 
azonnal 

Felelős: 
Szentgyörgyi József polgármester

4 igen

5 nem

0 tartózkodás




e l u t a s í t v a

Napirend 4. pontja:

A 2011. évi költségvetés teljesítéséről szóló beszámoló

Előterjesztő: Szentgyörgyi József polgármester

Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság 0 igen, 3 nem és 2 tartózkodás mellett elutasította a 2011. évi költségvetési beszámoló elfogadását.

Szentgyörgyi József kérdés, hozzászólás nem lévén szavazásra bocsátja a beszámolót.
92/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete a 2011. évi költségvetés végrehajtásáról szóló zárszámadást 

1.136.221 eFt bevétellel és 

1.139.867 eFt kiadással

hagyja jóvá.

Határidő: 
azonnal 

Felelős: 
Szentgyörgyi József polgármester

4 igen

5 nem

0 tartózkodás




e l u t a s í t v a

Szentgyörgyi József jelzi, a pénzügyi bizottság külön határozatot hozott ebben a témában, melyet képviselőtársai megismerhettek. Bejelenti, az 5. napirendi pont következik. Ügyrendi hozzászólásnak ad helyt.

Papp Kornél közli, Polgármester úr levezető elnökként átlendült a pénzügyi bizottság határozatán, melyben a bizottság a Képviselő-testületnek tett javaslatot. Kéri, a testület tűzze napirendjére a bizottság határozati javaslatát és lehetőség szerint fogadja el azt.

Szentgyörgyi József elnézést kér, úgy értelmezte, hogy a bizottság döntött ebben a kérdésben. Átadja a szót a bizottság elnökének.

Lengyel Izabella felolvassa a bizottság határozatát, melyet 3 igen, 1 nem és 0 tartózkodás mellett fogadtak el.

Szentgyörgyi József kérdés, hozzászólás nem lévén szavazásra bocsátja a pénzügyi bizottság határozati javaslatát.
93/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete – a Pénzügyi, Ellenőrző és Településfejlesztési Bizottság előterjesztésére – a következő indoklást fűzi a 2011. évi költségvetés teljesítéséről szóló beszámolóval összefüggő határozatához, mely indoklás a határozat elválaszthatatlan részét képezi.

„A Pénzügyi, Ellenőrző és Településfejlesztési Bizottság 2012. május 15-ei ülésén – miután immár második alkalommal utasította el a 2011. évi költségvetési beszámolót – felkérte a Polgármestert, hogy kezdeményezzen eljárást a 2011. évi zárszámadás elfogadhatatlansága miatt a felelősség megállapítására. Mindezek ellenére a költségvetési beszámoló előterjesztésére harmadik alkalommal is szinte változatlan formában és tartalommal került sor. 

A kiadási előirányzatok a személyi juttatások kivételével minden kiemelt előirányzat tekintetében túlteljesültek. Az Áht. 34. §-a rendelkezik az előirányzatok módosításáról, átcsoportosításáról az önkormányzati alrendszerben. Megállapítható, hogy Halásztelken – immár nem először – a módosítások nem a jogszabálynak megfelelően történtek. Az Áht. 6. §-a egyértelműen kimondja, hogy a költségvetési kiadások a költségvetésben megállapított kiadási előirányzatok mértékéig terjedhetnek. Mindez másképp nem is lehetséges, hisz kötelezettségvállalás nélkül semmilyen kifizetés nem eszközölhető, kötelezettséget vállalni pedig csak a szabad előirányzat mértékéig lehet. Felelős gazdálkodás során a kötelezettségvállalást meg kell előznie az ellenjegyzésnek, amikor is az ellenjegyzőnek meg kell győződnie arról, hogy a szabad előirányzat rendelkezésre áll, a tervezett kifizetés időpontjában a pénzügyi fedezet biztosított, illetve a kötelezettségvállalás nem sérti a gazdálkodásra vonatkozó szabályokat [Áht. 35-38. §].

A fentieken túl – a teljesség igénye nélkül – a beszámoló a következő hibákat tartalmazza:

1. 
Jegyzői nyilatkozat hiánya a belső kontrollok működtetéséről

2. 
Nemzetiségi önkormányzatok határozatai saját beszámolójuk elfogadásáról

3. 
Tartalék összege a beszámolóban 14.493 eFt, a könyvvizsgálói jelentésben 8.536 eFt, a beszámolóhoz csatolt V. módosításban 12.221 eFt

4.
7., 8. és 10. számú melléklet nem szerepel az anyagban

5. 
Több helyen 2010. év szerepel 2011. helyett

6. 
9. sz. Melléklet (működési és felhalmozási bevételek és kiadások mérlegszerű bemutatása) tartalma nem lehet helytálló, mivel nem tartalmazza a hitelt

7. 
Igazgatási szakfeladat esetén a dologi kiadások összeg az 5. sz. melléklet szerint 38.120 eFt, a 3. sz. melléklet szerint 37.119 eFt

8.
Működési kiadások a határozati javaslatban 786.990 eFt, a 9. sz. mellékletben 873.402 eFt

9. 
16. sz. mellékletben a hitelállomány kimutatása nem megfelelő.

Mindezek elmaradása, illetve elfogadhatatlansága miatt Halásztelek Város Önkormányzatának Képviselő-testülete utólag nem tudja jóváhagyását adni a jogszabályoknak meg nem felelő, szakszerűtlen beszámolóhoz. A Képviselő-testület nem fogadja el a Polgármester érvelését, miszerint „az önkormányzat gazdálkodása fegyelmezett, az előirányzat túllépések okai részletezésre kerültek, a költségvetési előirányzatok többlete nem haladta meg az előirányzatok 1/12-ed részét, nagyobb túlköltés nem keletkezett, a túllépések jogszabályból eredő, illetve szerződés teljesítési kötelezettséghez kapcsolódnak.

Határidő: 
azonnal 

Felelős: 
Szentgyörgyi József polgármester

5 igen

4 nem

0 tartózkodás




e l f o g a d v a

Napirend 5. pontja:

Halásztelek Város Önkormányzat Képviselő-testülete Szervezeti és Működési Szabályzatának módosítása

Előterjesztő: Baloghné dr. Nagy Edit jegyző
Szentgyörgyi József kéri az ügyrendi bizottság elnökét, ismertesse a bizottság döntését.

Tóth Endre Attila ismerteti, a bizottság egyhangúlag támogatja az SZMSZ módosítására vonatkozó javaslat elfogadását.

Szentgyörgyi József kérdés, hozzászólás nem lévén szavazásra bocsátja a módosítást.

94/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete a Szervezeti és Működési Szabályzat módosításáról szóló rendelettervezet szövegét elfogadja.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Halásztelek Város Önkormányzatának

12/2012.(VI.29.)számú 

R E N D E L E T E

a Képviselő-testület és szervei Szervezeti  és Működési Szabályzatáról szóló

10/2007. (V. 4.) rendeletének módosításáról

9 igen

0 nem

0 tartózkodás




m e g a l k o t v a

Napirend 6. pontja:

ARIES Kft. -  díjkompenzáció és ártámogatás a 2012-es évre

Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság 3 igen, 2 tartózkodás szavazattal javasolja a határozati javaslat elfogadását.

Szentgyörgyi József kérdés, hozzászólás nem lévén szavazásra bocsátja a módosítást.

95/2012.(VI.28.) számú Képviselő-testületi határozat

Halásztelek Város Képviselő-testülete az ARIES Kft. (mint Szolgáltató) által benyújtott díjkompenzációra jogosító megállapodás tervezetét elfogadja, azzal a kikötéssel, hogy a számlán a fizetési határidőt 8 nap helyett 15 napra javasolja változtatni, valamint felhatalmazza a Polgármestert a megállapodás aláírására.

A díjkompenzáció összegét a Képviselő-testület egy összegben javasolja megtéríteni a Szolgáltató részére, mely 2012. november hónapjában kerül kiszámlázásra.
Határidő: 
azonnal 

Felelős: 
Szentgyörgyi József polgármester

5 igen

0 nem

4 tartózkodás




e l f o g a d v a

Lengyel Izabella ismerteti, a bizottság 4 igen, 0 nem, 2 tartózkodás szavazattal javasolja a határozati javaslat elfogadását.

Szentgyörgyi József kérdés, hozzászólás nem lévén szavazásra bocsátja a határozati javaslatot.
96/2012.(VI.28.) számú Képviselő-testületi határozat

Halásztelek Város Képviselő-testülete az ARIES Kft. részére nyújtandó díjkompenzáció összegének, pénzügyi fedezetéül (2012. évre vonatkozóan bruttó: 1.176.066,- Ft) a Város 2012. évi költségvetésében előirányzatot biztosít az általános tartalék terhére.

Határidő: 
azonnal 

Felelős: 
Szentgyörgyi József polgármester

5 igen

0 nem

4 tartózkodás




e l f o g a d v a

Lengyel Izabella ismerteti, a bizottság 5 igen, szavazattal javasolja a határozati javaslat elfogadását.

Szentgyörgyi József kérdés, hozzászólás nem lévén szavazásra bocsátja a határozati javaslatot.

97/2012.(VI.28.) számú Képviselő-testületi határozat

Halásztelek Város Képviselő-testülete az ARIES Kft. (mint Szolgáltató) által, a 2/2012.(II.14.) számú önkormányzati rendelet 16. § (3) és (5) bekezdésében megfogalmazottak alapján benyújtott megállapodás tervezetet elfogadja, azzal a kikötéssel, hogy a megállapodásban kerüljön pontosításra, hogy a Szolgáltató csak 2012. 07. 01.-től követeli a kedvezmények megtérítését, valamint a számlán a fizetési határidőt 8 nap helyett 15 napra javasolja változtatni, egyben felhatalmazza a Polgármestert, hogy a megállapodást írja alá.
Határidő: 
azonnal 

Felelős: 
Szentgyörgyi József polgármester

5 igen

0 nem

4 tartózkodás




e l f o g a d v a

Lengyel Izabella ismerteti, a bizottság 5 igen, szavazattal javasolja a határozati javaslat elfogadását.

Szentgyörgyi József kérdés, hozzászólás nem lévén szavazásra bocsátja a határozati javaslatot.

98/2012.(VI.28.) számú Képviselő-testületi határozat

Halásztelek Város Képviselő-testülete a 2/2012.(II.14.) számú rendelet alapján nyújtott 50%-os Szolgáltatónak fizetendő lakossági kedvezmény díjának fedezetére (2012. évre vonatkozóan bruttó: 403.250,- Ft –ami egy kalkulált összeg-) a Város 2012. évi költségvetésében előirányzatot biztosít az általános keret terhére.
Határidő: 
azonnal 

Felelős: 
Szentgyörgyi József polgármester

5 igen

0 nem

4 tartózkodás




e l f o g a d v a

Napirend 7. pontja:

A Hunyadi Mátyás Általános Művelődési Központ és a Tündérkert Óvoda beszámolója 2011-2012. tanítási/nevelési évben végzett munkáról

Előterjesztő: Baloghné dr. Nagy Edit jegyző
Szentgyörgyi József kéri az oktatási bizottság elnökét, ismertesse a bizottság döntését.

Papp Kornél ismerteti, a bizottság 5 igen szavazattal támogatja a beszámolók elfogadását, továbbá javasolja, hogy a testület fejezze ki köszönetét az intézmények dolgozóinak az általuk végzett munkájukért.
Szentgyörgyi József kérdés, hozzászólás nem lévén szavazásra bocsátja a határozati javaslatot.

99/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete a Hunyadi Mátyás Általános Művelődési Központ 2011/2012. tanévről készített beszámolóját, valamint a Tündérkert Óvoda 2011/2012. nevelési évről készített beszámolóját elfogadja. 

A Képviselő-testület köszönetét fejezi ki a halásztelki közoktatási intézmények dolgozóinak a 2011/2012. tanítási/nevelési évben végzett áldozatos munkájukért.
Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Napirend 8. pontja:

Hunyadi Mátyás Általános Iskola, Gimnázium és Alapfokú Művészetoktatási Intézmény Pedagógiai Programjának elfogadása

Előterjesztő: Baloghné dr. Nagy Edit jegyző
Szentgyörgyi József kéri az oktatási bizottság elnökét, ismertesse a bizottság döntését.

Papp Kornél ismerteti, a bizottság 4 igen, 0 nem, 1 tartózkodással támogatja a Pedagógiai Program elfogadását.
Szentgyörgyi József kérdés, hozzászólás nem lévén szavazásra bocsátja a határozati javaslatot.

100/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete a Hunyadi Mátyás Általános Iskola, Gimnázium és Alapfokú Művészetoktatási Intézmény Pedagógiai Programját elfogadja. 
Határidő: 
azonnal 

Felelős: 
Szentgyörgyi József polgármester

7 igen

1 nem

1 tartózkodás




e l f o g a d v a

Napirend 9. pontja:

Hunyadi Mátyás Általános Iskola, Gimnázium és Alapfokú Művészetoktatási Intézménnyel kötendő Munkamegosztási Megállapodás

Előterjesztő: Szentgyörgyi József polgármester

Szentgyörgyi József kéri az oktatási bizottság elnökét, ismertesse a bizottság döntését.

Papp Kornél ismerteti, a bizottság 5 igen szavazattal javasolja a testületnek a Munkamegosztási Megállapodás elfogadását.

Szentgyörgyi József kérdés, hozzászólás nem lévén szavazásra bocsátja a határozati javaslatot.

101/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete a Hunyadi Mátyás Általános Iskola, Gimnázium és Alapfokú Művészetoktatási Intézménnyel kötendő Munkamegosztási Megállapodást elfogadja. 
Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Napirend 10. pontja:

Tündérkert Óvodával kötendő Munkamegosztási Megállapodás

Előterjesztő: Szentgyörgyi József polgármester

Szentgyörgyi József kéri az oktatási bizottság elnökét, ismertesse a bizottság döntését.

Papp Kornél ismerteti, a bizottság 5 igen szavazattal javasolja a testületnek a Munkamegosztási Megállapodás elfogadását.

Szentgyörgyi József kérdés, hozzászólás nem lévén szavazásra bocsátja a határozati javaslatot.

102/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete a Tündérkert Óvodával kötendő Munkamegosztási Megállapodást elfogadja. 
Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Napirend 11. pontja:

Előterjesztés a Hunyadi Mátyás Általános Iskola Gimnázium és Alapfokú Művészetoktatási Intézmény igazgatói pályázatának kiírására
Előterjesztő: Szentgyörgyi József polgármester

Szentgyörgyi József kéri az oktatási bizottság elnökét, ismertesse a bizottság döntését.

Papp Kornél ismerteti, a bizottság 3 igen 2 nem szavazattal javasolja a testületnek, hogy az  igazgatói álláshelyére kiírandó pályázatban határozott idejű közalkalmazotti jogviszony időtartama 2012. november 1. napjától 2017. július 31. napjáig kerüljön meghatározásra.

Szentgyörgyi József kérdésnek, hozzászólásnak ad helyt.

Stefanik Zsolt hozzáfűzi, a bizottsági ülésen sokat vitatkoztak erről. Véleménye szerint a legrosszabb lehetőséget választják, hiszen így előfordulhat, hogy a 2012/2013. tanévben az iskolának három igazgatója lesz. Kéri a testületet mérlegelje és gondolja át ezt a lehetőséget. 

Papp Kornél jelzi, a múlt hét csütörtökön átadta Jegyző asszonynak dr. Madarász Hedvig főosztályvezető-helyettes asszony véleményét, mely szerint ki kell írni az intézmény vezetésére szóló pályázatot, 5 évre szóló megbízás elnyerésére, ennél rövidebb időre nem adható megbízás a fenntartó részéről, mert az jogszabályba ütköző volna. Amennyiben a pályázat nem vezet eredményre, akkor az SZMSZ-ben foglalt helyettesítési rend szerint kell megoldani az intézmény vezetésével járó feladatokat. 
Stefanik Zsolt célszerűbbnek látta volna, ha egy évet egy igazgató kezd és nem három, ezért szerette volna, hogy ne most döntsenek, hanem következő év áprilisban írjanak ki pályázatot.
Szentgyörgyi József közbeszól, akkor az önkormányzat már nem írhat ki pályázatot.

Stefanik Zsolt megjegyzi, akkor következő évben az állam eldöntötte volna, hogy ki lesz az igazgató, viszont így a tantestület, a gyerekek, illetve az órarend problémája sajnos meg lesz. 
Szentgyörgyi József további kérdés, hozzászólás nem lévén szavazásra bocsátja az oktatási bizottság határozati javaslatát.

103/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a Hunyadi Mátyás Általános Iskola Gimnázium és Alapfokú Művészetoktatási Intézmény igazgatói álláshelyére kiírandó pályázatban határozott idejű közalkalmazotti jogviszony időtartamát 2012. november 1. napjától 2017. július 31. napjáig határozza meg.
Határidő: 
azonnal 

Felelős: 
Szentgyörgyi József polgármester

5 igen

4 nem

0 tartózkodás




e l f o g a d v a

Papp Kornél ismerteti az oktatási bizottság határozatát, mely szerint 3 igen, 2 nem szavazattal javasolja, hogy a pályázatban „A magasabb vezetői megbízás feltételei” közül a „legalább 5 év közoktatási vezetői gyakorlat” kerüljön törlésre.
Szentgyörgyi József hozzászólásnak ad helyt.
Stefanik Zsolt hozzáfűzi, jelenleg több mint 500 fő, a következő tanévben már közel 600 fő lesz az iskola létszáma, így véleménye szerint a pályázatban szerepelnie kell a legalább 5 év közoktatási vezetői gyakorlatnak. Igaz a törvény nem teszi kötelezővé, viszont egy ilyen létszámú iskolában mindenképpen szükség van a gyakorlatra. 
Szentgyörgyi József további észrevétel nem lévén, szavazásra bocsátja az 5 év közoktatási gyakorlat törlésére vonatkozó javaslatot.
104/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a Hunyadi Mátyás Általános Iskola Gimnázium és Alapfokú Művészetoktatási Intézmény igazgatói álláshelyére kiírandó pályázatban „A magasabb vezetői megbízás feltételei” közül a „legalább 5 év közoktatási vezetői gyakorlat” törlésre kerül.
Határidő: 
azonnal 

Felelős: 
Szentgyörgyi József polgármester

5 igen

4 nem

0 tartózkodás




e l f o g a d v a

Papp Kornél ismerteti az oktatási bizottság határozatát, mely a bizottság a két módosítás figyelembe vételével javasolja a pályázat szövegének elfogadását, a pályázat kiírását 3 igen, 2 nem szaazattal.
Szentgyörgyi József kérdés, észrevétel nem lévén szavazásra bocsátja a határozati javaslatot.
105/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a 103/2012.(VI.28.)számú, valamint a 104/2012.(VI.28.)számú határozatának figyelembevételével a Hunyadi Mátyás Általános Iskola Gimnázium és Alapfokú Művészetoktatási Intézmény igazgatói álláshelyére kiírandó pályázat szövegét elfogadja, a pályázatot kiírja. 
Határidő: 
azonnal 

Felelős: 
Szentgyörgyi József polgármester

5 igen

4 nem

0 tartózkodás




e l f o g a d v a

Napirend 12. pontja:

Javaslat a Hunyadi Mátyás Általános Iskola, Gimnázium és Alapfokú Művészetoktatási Intézmény igazgatói állásának betöltésére
Előterjesztő: Szentgyörgyi József polgármester
Szentgyörgyi József kéri az oktatási bizottság elnökét, ismertesse a bizottság döntését.
Papp Kornél ismerteti, az oktatási bizottság a Polgármester úr módosító indítványára javasolja a testületnek, hogy a Hunyadi Mátyás Általános Iskola, Gimnázium és Alapfokú Művészetoktatási Intézmény igazgatójának Juhász Zoltánnét bízza meg 2012. július 1. napjától 2012. október 31. napjáig.
Szentgyörgyi József kérdés, észrevétel nem lévén szavazásra bocsátja a határozati javaslatot.
106/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a Hunyadi Mátyás Általános Iskola, Gimnázium és Alapfokú Művészetoktatási Intézmény igazgatójának 2012. július 1. napjától 2012. október 31. napjáig Juhász Zoltánnét bízza meg.
Határidő: 
azonnal 

Felelős: 
Szentgyörgyi József polgármester

6 igen

2 nem

1 tartózkodás




e l f o g a d v a

Napirend 13. pontja:

Előterjesztés a Márai Sándor Közművelődési Intézmény és Városi Könyvtár igazgatói pályázatának kiírására
Előterjesztő: Szentgyörgyi József polgármester
Szentgyörgyi József kéri az oktatási bizottság elnökét, ismertesse a bizottság döntését.

Papp Kornél ismerteti, a bizottság 3 igen, 2 nem szavazattal javasolja, hogy a Márai Sándor Közművelődési Intézmény és Városi Könyvtár igazgatói álláshelyére kiírandó pályázatban a határozott idejű közalkalmazotti jogviszony időtartama 2012. szeptember 1. napjától 2017. július 31. napjáig kerüljön meghatározásra.

Szentgyörgyi József hozzáteszi, eredeti javaslata szerint a jogviszony időtartama 2013. január 1-je lett volna, ezt módosította a bizottság 2012. szeptember 1-re. Kérdés, észrevétel nem lévén szavazásra bocsátja a határozati javaslatot.
107/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a Márai Sándor Közművelődési Intézmény és Városi Könyvtár igazgatói álláshelyére kiírandó pályázatban a határozott idejű közalkalmazotti jogviszony időtartama 2012. szeptember 1. napjától 2017. július 31. napjáig kerül meghatározásra.

Határidő: 
azonnal 

Felelős: 
Szentgyörgyi József polgármester

5 igen

4 nem

0 tartózkodás




e l f o g a d v a

Papp Kornél ismerteti, a bizottság 3 igen, 2 nem szavazattal javasolja, hogy az előző határozat, valamint az előterjesztő által befogadott módosítás – a pályázati feltételek közül kerüljön kihúzásra a „Német és Angol nyelvből C típusú középfokú nyelvvizsga” – figyelembe vételével a Márai Sándor Közművelődési Intézmény és Városi Könyvtár igazgatói álláshelyére kiírandó pályázat szövegének elfogadását, a pályázatot kiírását. 
Szentgyörgyi József kérdés, észrevétel nem lévén szavazásra bocsátja a határozati javaslatot.

108/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a 107/2012.(VI.28.)számú határozatának, valamint az előterjesztő által befogadott módosítás – a pályázati feltételek közül kerüljön kihúzásra a „Német és Angol nyelvből C típusú középfokú nyelvvizsga” –  figyelembevételével a Márai Sándor Közművelődési Intézmény és Városi Könyvtár igazgatói álláshelyére kiírandó pályázat szövegét elfogadja, a pályázatot kiírja. 
Határidő: 
azonnal 

Felelős: 
Szentgyörgyi József polgármester

5 igen

4 nem

0 tartózkodás




e l f o g a d v a

Napirend 14. pontja:

Javaslat a Márai Sándor Közművelődési Intézmény és Városi Könyvtár intézményvezetőjének megbízására
Előterjesztő: Szentgyörgyi József polgármester

Szentgyörgyi József kéri az oktatási bizottság elnökét, ismertesse a bizottság döntését.

Papp Kornél ismerteti, az oktatási bizottság 2 igen és 3 nem szavazattal nem támogatta Véghné Bágya Ildikó megbízását a Márai Sándor Közművelődési Intézmény és Városi Könyvtár intézményvezetőjének 2012. július 1. napjától 2012. augusztus 31. napjáig.
Szentgyörgyi József jelzi, mint azt a bizottsági ülésen is tette, az intézmény létrejöttének szükséges feltétele az intézményvezető kinevezése, megbízása, ezért az átmeneti időszakra javasolta a közművelődési előadó megbízását az intézmény vezetésével. Több alternatív javaslata nincs az intézmény vezetőjére vonatkozóan. Kérdés, észrevétel nem lévén szavazásra bocsátja az eredeti határozati javaslatot.

109/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a Márai Sándor Közművelődési Intézmény és Városi Könyvtár intézményvezetőjének 2012. július 1. napjától 2012. augusztus 31. napjáig Véghné Bágya Ildikót bízza meg.
Határidő: 
azonnal 

Felelős: 
Szentgyörgyi József polgármester

5 igen

3 nem

1 tartózkodás




e l f o g a d v a

Napirend 15. pontja:

Halásztelek Város Önkormányzatának Vagyongazdálkodási Koncepciója
Előterjesztő: Baloghné dr. Nagy Edit
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság 5 igen szavazattal javasolja a vagyongazdálkodási koncepció elfogadását.
Szentgyörgyi József kérdés, észrevétel nem lévén szavazásra bocsátja a határozati javaslatot.
110/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a beterjesztett vagyonhasznosítási koncepciót, egységes szerkezetben a közép- és hosszú távú vagyongazdálkodási koncepcióval, valamint a 2012-es évre vonatkozó vagyonhasznosítási irányelvekkel elfogadja.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Napirend 16. pontja:

Halásztelek Város közigazgatási területére vonatkozó Stratégiai Zajtérkép és Zajvédelmi Intézkedési Terv felülvizsgálata

Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság 5 igen szavazattal javasolja a határozati javaslat elfogadását.

Szentgyörgyi József kérdés, észrevétel nem lévén szavazásra bocsátja a határozati javaslatot.
111/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a 2007. évben elkészített Stratégiai Zajtérkép - és szükség szerint a zajvédelmi Intézkedési Terv - felülvizsgálati eljárását megindítja.
Felhatalmazza a polgármestert, hogy az előterjesztés szerint legkedvezőbb ajánlatot adó Vibrocomp Kft.-vel (1118 Bp., Bozókvár u. 12. ügyvezetője: Bite Pál Endréné dr. Pálffy Mária) a dokumentáció készítésére vonatkozó tervezési szerződést készíttesse el, azt írja alá.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás

Napirend 17. pontja:

Dr. Csókási Zsoltné Bérleti szerződése
Előterjesztő: Szentgyörgyi József polgármester

Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság 5 igen szavazattal a következő határozati javaslat elfogadását javasolja a Képviselő-testületnek: „Halásztelek Város Képviselő-testülete a Halásztelek 326/4 hrsz. alatt levő Önkormányzati földterületre új, határozatlan időre szóló bérleti szerződést kíván kötni a jelenlegi használóval Dr. Csókási Zsoltnéval. A havi bérleti díj mértékét 2012. június 10. napjától havi nettó 60.000,- Ft-ban állapítja meg. A Képviselő-testület az előterjesztés mellékleteként csatolt Bérleti Szerződés tervezetét elfogadja, és egyben felhatalmazza a polgármestert, a használóval történő egyeztetésre és a szerződés aláírására.” 

Szentgyörgyi József kérdésnek, hozzászólásnak ad helyt.
Erdődi Sándorné módosító indítványa, hogy a bérleti díj 75.000,- Ft-ban kerüljön meghatározásra.
Szentgyörgyi József jelzi, az eredeti előterjesztésben 90.000,- Ft volt a javaslata, mivel eddig 50.000,- Ft volt a bérleti díj, plusz karbantartotta a parkot, melyet célszerűnek tart visszavenni önkormányzati kezelésbe, s ennek a költségeivel kalkulálva javasolta a 90 ezer Ft-ot, melyet a pénzügyi bizottság 60 eFt-ra mérsékelt. Elsőként szavazásra bodcsátja Erdődi Sándorné módosító indítványát. 
112/2012.(VI.28.) számú Képviselő-testületi határozat

Halásztelek Város Képviselő-testülete – Erdődi Sándorné módosító indítványára – úgy dönt, hogy a Halásztelek 326/4 hrsz. alatt levő Önkormányzati földterületre új, határozatlan időre szóló bérleti szerződést kíván kötni a jelenlegi használóval Dr. Csókási Zsoltnéval. A havi bérleti díj mértékét 2012. június 10. napjától havi nettó 75.000,- Ft-ban állapítja meg. A Képviselő-testület az előterjesztés mellékleteként csatolt Bérleti Szerződés tervezetét elfogadja, és egyben felhatalmazza a polgármestert, a használóval történő egyeztetésre és a szerződés aláírására.

Határidő: 
azonnal 

Felelős: 
Szentgyörgyi József polgármester

4 igen

4 nem

1 tartózkodás




e l u t a s í t v a

Szentgyörgyi József megállapítja, a módosító indítvány nem került elfogadásra, szavazásra bocsátja a pénzügyi bizottság által javasolt határozati javaslatot.

113/2012.(VI.28.) számú Képviselő-testületi határozat

Halásztelek Város Képviselő-testülete a Halásztelek 326/4 hrsz. alatt levő Önkormányzati földterületre új, határozatlan időre szóló bérleti szerződést kíván kötni a jelenlegi használóval Dr. Csókási Zsoltnéval. A havi bérleti díj mértékét 2012. június 10. napjától havi nettó 60.000,- Ft-ban állapítja meg. A Képviselő-testület az előterjesztés mellékleteként csatolt Bérleti Szerződés tervezetét elfogadja, és egyben felhatalmazza a polgármestert, a használóval történő egyeztetésre és a szerződés aláírására.

Határidő: 
azonnal 

Felelős: 
Szentgyörgyi József polgármester

5 igen

3 nem

1 tartózkodás

Napirend 18. pontja:

Halásztelek, Csillag utca (2555) hrsz. és a (031/20) hrsz. forgalmi rendjének módosítása, lezárása
Előterjesztő: Szentgyörgyi József polgármester

Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság 5 igen szavazattal javasolja a határozati javaslat elfogadását.

Szentgyörgyi József kérdés, észrevétel nem lévén szavazásra bocsátja a határozati javaslatot.
114/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a Megyedűlő utca 047/165 hrsz. alatt található 2db vb UNICITY elem előterjesztés szerint, a mellékelt földhivatali kivonaton ábrázolt helyre történő áthelyezésével a Csillag utca (2555) hrsz. alatti közlekedési célú közterület forgalmi rendjét, annak lezárásával megváltoztatja. Illetve ezzel egy időben visszaállítja a Megyedűlő utca eredeti forgalmi rendjét.

Felkéri a Polgármestert, hogy az ehhez szükséges intézkedéseket tegye meg, utasítsa a közútkezelőt az elemek áthelyezésére, a jogszabály szerint szükséges forgalmi rend megváltoztatását előjelző forgalmi táblák elhelyezésére, illetve a Megyedűlő utca forgalmi rendjének megváltoztatásával egyetemben szükségtelenné vált egyéb forgalmi táblák eltávolítására.
Határidő: 
azonnal 

Felelős: 
Szentgyörgyi József polgármester

8 igen

0 nem

1 tartózkodás

Napirend 19. pontja:

Halásztelek, Malonyai utca (2406) hrsz. forgalomcsillapítása fekvőrendőrrel a magán óvodával érintett útszakaszon
Előterjesztő: Szentgyörgyi József polgármester

Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság 5 igen szavazattal javasolja a határozati javaslat elfogadását.

Szentgyörgyi József kérdés, észrevétel nem lévén szavazásra bocsátja a határozati javaslatot.
115/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a Malonyai utca (2406) hrsz. alatti közlekedési célú közterület az óvoda által érintett szakaszának forgalomcsillapítása, és sebességcsökkentése érdekében az útszakasz forgalmi rendjét 2db fekvőrendőr elhelyezésével megváltoztatja. Pénzügyi fedezet biztosításával felkéri a polgármestert, hogy az ehhez szükséges forgalomtechnikai tervet készíttesse el, és a közútkezelő hozzájárulásának beszerzését követően a Foocus Kft.-t (2316 Szigethalom, Hunyadi János u. 22.) kérje fel a kivitelezési munkálatok elvégzésére.
Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás

Napirend 20. pontja:

A Nemzetiségi Önkormányzatok Együttműködési Megállapodása

Előterjesztő: Baloghné dr. Nagy Edit jegyző
Szentgyörgyi József kéri az ügyrendi bizottság elnökét, ismertesse a bizottság döntését.

Tóth Endre Attila ismerteti, a bizottság egyhangú igen szavazattal javasolja az Együttműködési Megállapodás-ok jóváhagyását.

Szentgyörgyi József kérdés, észrevétel nem lévén szavazásra bocsátja a határozati javaslatot.
116/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete a halásztelki nemzetiségi önkormányzattokkal megkötött együttműködési megállapodásokat jóváhagyja.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a
Napirend 21. pontja:

Csepel-sziget és Környéke Többcélú Önkormányzati Társulás alapdokumentumának módosítása

Előterjesztő: Szentgyörgyi József polgármester

Szentgyörgyi József kéri az oktatási bizottság elnökét, ismertesse a bizottság döntését.

Papp Kornél ismerteti, a bizottság 5 igen szavazattal javasolja az alapdokumentum módosításának elfogadását.

Szentgyörgyi József kérdés, észrevétel nem lévén szavazásra bocsátja a határozati javaslatot.
117/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete a Csepel-Sziget és Környéke Többcélú Önkormányzati Társulás pedagógiai szakszolgálati feladatok ellátásáról szóló Együttműködési Megállapodását elfogadja a mellékletben szereplő tartalommal egységes szerkezetben.
Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás

Napirend 22. pontja:

Szigethalom és Környéke Egyesített Szociális Intézmény 2012. évi térítési díjának megállapítása

Előterjesztő: Szentgyörgyi József polgármester

Szentgyörgyi József kéri a szociális bizottság elnökét, ismertesse a bizottság döntését.

Papp Kornél ismerteti, a bizottság 5 igen szavazattal javasolja Szigethalom Város rendeletének jóváhagyását.

Szentgyörgyi József kérdés, észrevétel nem lévén szavazásra bocsátja a határozati javaslatot.
118/2012.(VI.28.) számú Képviselő-testületi határozat

Halásztelek Város Önkormányzatának Képviselő-testülete Szigethalom Város Önkormányzat Képviselő-testületének a feladatkörébe tartozó szociális szolgáltatásokról szóló 17/2007.(X.27.) önkormányzati rendelet módosításáról szóló 7/2012.(III.30.) rendeletét jóváhagyja.

Határidő: 
azonnal 

Felelős: 
Szentgyörgyi József polgármester

9 igen

0 nem

0 tartózkodás




e l f o g a d v a

Szentgyörgyi József bejelenti zárt ülés következik. 
(A zárt ülésről külön jegyzőkönyv készül. Jkv.)

K.m.f.


Baloghné dr. Nagy Edit



Szentgyörgyi József



  jegyző




     polgármester
Jegyzőkönyv hiteléül:






         Szabó Tibor   
                   Stefanik Zsolt 
                        



                  alpolgármester                       
képviselő

